**RÁMCOVÁ ZMLUVA**

uzatvorená podľa § 269 ods. 2 v spojení s § 536 a nasl. Obchodného zákonníka č. 513/1991 Zb.

číslo zmluvy v SSD, a.s. (CEZ):

(ďalej len „zmluva“)

#### Zmluvné strany:

|  |  |  |  |  |
| --- | --- | --- | --- | --- |
| Zhotoviteľ: | Objednávateľ: | |  | |
|  | Stredoslovenská distribučná, a.s. |  | |
|  | Pri Rajčianke 2927/8, 010 47 Žilina |  | |
|  | IČO: 36 442 151 |  | |
|  | IČ DPH: SK 2022187453 |  | |
|  | DIČ: 2022187453 |  | |
|  | číslo účtu (banka): 2143550551/0200 (VÚB, a.s.) |  | |
|  | IBAN: SK44 0200 0000 0021 4355 0551 |  | |
|  | SWIFT: SUBASKBX |  | |
|  | Obchodný register Okresného súdu Žilina, oddiel:  Sa, vložka č.: 10514/L |  | |
|  | zastúpený:  Ing. František Čupr, MBA  predseda predstavenstva  Mgr. Michal Moško, MBA  podpredseda predstavenstva |  | |
|  | zástupca pre veci zmluvné:Mgr. Ing. Mirko Sýkora,  riaditeľ sekcie Nákup a skladové hospodárstvo |  | |
|  | zástupca pre veci technické:  Ing. Rudolf Beránek, vedúci odboru Prevádzka EZ  (ďalej len „Objednávateľ“) |  | |

#### Článok I.

#### Predmet zmluvy

* 1. Predmetom tejto zmluvy je záväzok Zhotoviteľa vykonávať nátery na vonkajších vedeniach 22 kV v správe objednávateľa.
  2. Zhotoviteľ sa zaväzuje vykonávať práce počas celej doby platnosti tejto zmluvy vždy len podľa potreby Objednávateľa, na základe objednávky Objednávateľa. Rozsah, čas a miesto vykonania prác bude vždy podľa potreby Objednávateľ určovať Zhotoviteľovi na základe pokynov a objednávky.
  3. Popis prác:

- Odmontovať číslovacie, resp. výstražné tabule zo stožiarov, po skončení prác ich spätne namontovať na stožiare

- Intenzívne ručné očistenie oceľovej konštrukcie stožiarov oceľovými kefami na stupeň St2 v zmysle STN EN ISO 12944-4 – kontrolu kvality očistenia vykonávajú zástupcovia objednávateľa na základe výzvy zhotoviteľa- Z dôvodu ochrany izolátorových závesov pred znečistením uskutočniť zakrytie izolátorových závesov, po ukončení prác zakrytie odstrániť

- 1x základný náter OK jednozložkovou farbou IZOL-PLASTIK HS Elastcom – červenohnedá (RAL 8012) – kontrolu kvality základného náteru vykonajú zástupcovia objednávateľa na základe výzvy zhotoviteľa

- 1x vrchný (krycí) náter OK jednozložkovou farbou Aurel Elastcom – zelená (RAL 6011) - kontrolu kvality vrchného náteru vykonajú zástupcovia objednávateľa na základe výzvy zhotoviteľa

- 1x ochranný náter nárožníkov do 1m Aurel Elastcom – čierna (RAL9005)

- Označenie stožiara na nosníkoch drieku stožiara(rohových uholníkoch) vo výške 2 metre nad terénom(základom)  tesne pod každou konzolou na dvojitom vedení, 2 metre pod spodnou konzolou na jednoduchom vedení v dĺžke 50 cm farbou (IZOL-PLASTIK) v súlade s dispečerským značení. Taktiež sa prevedie na každom nosníku číselné označenie linky používané pri dispečerskom riadení.- Letecké značenie:

- signálny náter – 1x základný náter IZOL-PLASTIK HS Elastcom sivá RAL 1024, 2x vrchný náter AUREL Elastcom červená RAL 3001, biela RAL 6003,

- dopravný náter - 1x základný náter IZOL-PLASTIK HS Elastcom sivá RAL 1024, 2x vrchný náter AUREL Elastcom červená RAL 3020(oranžová RAL 2004), biela RAL 9016,

Signálne alebo dopravné značenie zvoliť podľa našej požiadavky z projektu prvého značenia.

- Hrúbka každej vrstvy náteru je 80 µm.

- Pred zahájením prác zabezpečiť povolenie vstupov na pozemky, ktorými prechádza trasa predmetného vedenia

- Zneškodniť odpady vzniknuté činnosťou v súlade s predpismi v oblasti odpadového hospodárstva; pôvodcom odpadu vzniknutého pri realizácii predmetu činnosti je Zhotoviteľ.

- Všetky škody vzniknuté pri realizácii vysporiadáva dodávateľ (napr.: škody na pozemkoch, na zariadení SSD, škody spôsobené náterom, ktorý sa pri neopatrnej manipulácii môže dostať na automobily, fasády domov, strechy,...)

- Počas výkonu prác si musí zhotoviteľ zabezpečiť dozor zodpovedným pracovníkom s kvalifikáciou podľa § 23 Vyhlášky č. 508/2009 Z.z. V prípade ak bude dodávateľ pracovať na viacerých stožiaroch súčasne, bude musieť mať ku každému stožiaru zodpovedného pracovníka s kvalifikáciou podľa §23 Vyhlášky č. 508/2009 Z.z., nakoľko sa jedná o prácu pod dozorom. Podľa STN 34 3100 môžu pracovníci poučení vykonávať práce na VN a VVN bez napätia s dohľadom 7.4.1.V prípade náteru v blízkosti živých častí je potrebný dozor.

- Zhotoviteľ zodpovedá za vybavenie svojich zamestnancov, prípadne subdodávateľov vhodnými druhmi OOPP zodpovedajúcimi ich ohrozeniu a kontrolu ich používania v zmysle nariadenia Vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov a v súlade s bodom 2.5. Všeobecných obchodných podmienok zabezpečenia výkonu prác a služieb, ktorá tvorí Prílohu č. 1 tejto zmluvy.

- Objednávateľ vyžaduje, aby Zhotoviteľ z dôvodu zvýšenia bezpečnosti pracovníkov pri prácach trvale používal istiace prvky v tvare Y-LONKY. Použitie špeciálnej lanovej techniky musí byť písomne odôvodnené a zároveň vždy v kombinácií s istiacim prvkom tlmič pádu Y-LONKA.

* 1. Objednávky bude Objednávateľ zasielať Zhotoviteľovi elektronicky e-mailom na e-mailovú adresu uvedenú v záhlaví tejto zmluvy. Zhotoviteľ sa zaväzuje potvrdiť (akceptovať) prijatie každej objednávky Objednávateľa vyhotovenej v súlade s touto zmluvou bez zbytočného odkladu, najneskôr však do 3 pracovných dní odo dňa jej doručenia Zhotoviteľovi. Neakceptovanie objednávky zo strany Zhotoviteľa sa považuje za podstatné porušenie zmluvných povinností. Zhotoviteľ je povinný Objednávateľa písomne informovať o prípadnej zmene e-mailovej adresy určenej na zasielanie objednávok.
  2. Zhotoviteľ je povinný nastúpiť na výkon prác v termíne určenom v objednávke. V prípade nenastúpenia Zhotoviteľa v termíne stanovenom v objednávke je Objednávateľ oprávnený požadovať od Zhotoviteľa zmluvnú pokutu vo výške 5% z hodnoty príslušnej objednávky. Objednávateľ je oprávnený neuplatniť zmluvnú pokutu v prípade ak omeškanie Zhotoviteľa je z dôvodu objektívnej skutočnosti, napr. vyššia moc. Uplatnením zmluvnej pokuty nie je dotknutý nárok Objednávateľa na náhradu škody.
  3. Objednávateľ sa podpisom tejto zmluvy nezaväzuje k objednávke žiadneho minimálneho objemu prác uvedených v tejto zmluve. Konkrétne požiadavky Objednávateľa na realizáciu prác budú dohodnuté v objednávke.

**Článok II.**

**Doba trvania zmluvy**

* 1. Táto zmluva nadobúda platnosť a účinnosť dňom jej podpísania zástupcami oboch zmluvných strán a uzatvára sa na dobu určitú do **30.6.2027.** Doba platnosti zmluvy sa môže predĺžiť o ďalších 12 mesiacov na základe písomného oznámenia Objednávateľa o predĺžení doby platnosti tejto zmluvy za rovnakých, prípadne obdobných podmienok, doručeného Dodávateľovi najneskôr 3 mesiace pred uplynutím doby, na ktorú je zmluva uzatváraná.

**Článok III.**

**Cena za vykonanie prác**

* 1. Cena za výkon prác podľa tejto zmluvy je stanovená dohodou zmluvných strán podľa Zákona č. 18/1996 Z. z. o cenách nasledovne:

|  |  |  |  |
| --- | --- | --- | --- |
| **názov položky pre VVN** | **bližší popis položky** | **mj** | **j.c.** |
| Očistenie základu a styčnej plochy stožiara – základ |  | ks |  |
| Ochranný náter oceľovej konštrukcie stožiara |  | m2 |  |
|  | Očistenie oceľovej konštrukcie |  |  |
|  | základný a vrchný náter |  |  |
|  | demontáž a montáž výstražných a označovacích tabuliek |  |  |
|  | označenie stožiara – farebné značenie, číslo vedenia |  |  |
| Ochranný náter oceľovej konštrukcie stožiara dvojitého vedenia pri zapnutom jednom vedení |  | m2 |  |
|  | Očistenie oceľovej konštrukcie |  |  |
|  | základný a vrchný náter |  |  |
|  | demontáž a montáž výstražných a označovacích tabuliek |  |  |
|  | označenie stožiara – farebné značenie, číslo vedenia |  |  |
| Označenie stožiara (dispečer. značenie, č. linky) ks | samostatná položka, len pre prípad samostatného značenia stožiara. Štandardne je súčasťou položky Ochranný náter... | ks |  |
| Ochranný náter nárožníkov do výšky 1m |  | ks |  |
|  |  |  |  |
| Úprava prechodových spojov kov-betón (prechod kovovej konštrukcie stožiara do betónového základu) |  | ks |  |

Cena ochranného náterového systému (ONS) sa upravuje nasledovne:

Tabuľka s uvedenými cenami za ONS sa nahrádza znením „Cena za ochranný náterový systém bude stanovená ako zľava 40% z Eurového cenníku spoločnosti IZOL-PLASTIK s.r.o., ktorý je zverejnený na stránke http://www.izolplastik.cz/cenik/ ku dňu vystavenia objednávky na ONS. Ceny v cenníku sú uvádzané bez DPH a platia v čase vystavenia objednávky na náterový systém.“

Aplikačná spoločnosť (dodávateľ náterov) po obdržaní objednávky od Objednávateľa na výkon prác - nátery vonkajších vedení, je oprávnená Objednávateľovi vystaviť zálohovú faktúru na položku ONS vo výške ceny ONS platnej v čase vystavenia objednávky Objednávateľom na výkon prác, a to so splatnosťou 7 dní po doručení zálohovej faktúry. Zaplatenú zálohu aplikačná spoločnosť použije na úhradu objednaného ONS.

Uvedené ceny sú bez DPH. Jednotkové práce sú stanovené ako ceny maximálne.

Predmet zmluvy je pre účely ustanovenia §69 ods. 12 písm. j) Zákona o DPH č. 222/2004 Z.z. v znení neskorších predpisov dodaním stavebných prác zaradených v sekcii F klasifikácie CPA, kód 42. V zmysle uvedeného je osobou povinnou platiť daň objednávateľ - príjemca predmetu zmluvy..

* 1. Zhotoviteľ je oprávnený fakturovať vykonané práce samostatne, na základe protokolu o vykonaných prácach a rozsahu prác uvedených v objednávke. Fakturované budú len skutočne vykonané a prevzaté práce.
  2. V prípade, že v priebehu vykonávania prác bude zo strany Objednávateľa požadovaná zmena rozsahu plnenia objednávky z objektívnych dôvodov, zmluvné strany sa môžu dohodnúť na prípadnej úprave ceny prác po vzájomnom rokovaní. Dohodnutá zmena rozsahu prác a zmena ceny bude dohodnutá písomne formou novej objednávky, resp. úpravou vystavenej objednávky.
  3. O vykonaných prácach zmluvné strany spíšu písomný protokol o vykonaných prácach – súpis vykonaných prác. Práce sa budú považovať za riadne vykonané, ak je oprávnenými zástupcami zmluvných strán podpísaný súpis vykonaných prác, s uvedením presného času, dátumu jeho podpisu a podrobného súpisu vykonaných prác s uvedením množstva dodaných MJ.

**Článok IV.**

**Fakturácia a platobné podmienky**

* 1. Objednávateľ a Zhotoviteľ sa dohodli, že Zhotoviteľ je oprávnený vystaviť faktúry samostatne ku každej splnenej objednávke, a to do 15 dní od podpisu písomného protokolu o vykonaných prácach Objednávateľom. Objednávateľ sa zaväzuje faktúry zaplatiť v dohodnutej lehote splatnosti. Prílohou každej faktúry bude protokol o vykonaných prácach, v zmysle čl. III bod 3.4 tejto zmluvy. Dňom dodania pre účely DPH je deň podpísania protokolu o vykonaných prácach Objednávateľom. Objednávateľ sa zaväzuje faktúry uhradiť do 60 dní odo dňa vystavenia faktúry. Zmluvné strany prehlasujú, že dojednaná lehota splatnosti nie je v hrubom nepomere k právam a povinnostiam vyplývajúcim zo záväzkového vzťahu pre Zhotoviteľa a je odôvodnená povahou predmetu plnenia záväzku.
  2. Faktúry vystavené podľa tejto zmluvy budú obsahovať číslo objednávky a všetky náležitosti podľa platného Zákona o DPH, v opačnom prípade má Objednávateľ právo vrátiť faktúru na prepracovanie bez následku omeškania s úhradou. Nová lehota splatnosti začne plynúť dňom doručenia správnej a úplnej faktúry. Faktúra bude obsahovať slovnú informáciu "prenesenie daňovej povinnosti"

**Článok V.**

**Bezpečnosť pri práci**

* 1. Neoddeliteľnou súčasťou tejto zmluvy sú „Obchodné podmienky zabezpečenia výkonu prác pre Zhotoviteľa na zariadeniach, v priestoroch a na pracoviskách SSD“,ktoré tvoria Prílohu č. 1 tejto zmluvy a sú pre Zhotoviteľa záväzné.

**Článok VI.**

**Sankcie**

* 1. Objednávateľ je oprávnený okamžite odstúpiť od tejto zmluvy so všetkými následkami vyplývajúcimi pre Zhotoviteľa, ak sa v realizovaných prácach vyskytnú nedostatky v kvalite prác znamenajúce podstatné porušenie zmluvy Zhotoviteľom. Odstúpenie je účinné dňom jeho doručenia Zhotoviteľovi, alebo iným dňom uvedeným Objednávateľom v písomnom odstúpení od zmluvy.
  2. Objednávateľ je oprávnený okamžite odstúpiť od tejto zmluvy so všetkými následkami vyplývajúcimi pre Zhotoviteľa, ak dôjde k podstatnému porušeniu zmluvy Zhotoviteľom. Za podstatné porušenie zmluvy Zhotoviteľom sa považuje najmä:
* poškodenie inžinierskych sietí,
* nesplnenie termínu nástupu na výkon prác,
* nedodržanie Obchodných podmienok zabezpečenia výkonu prác pre Zhotoviteľa na zariadeniach, v priestoroch a na pracoviskách SSD,ktoré tvoria Prílohu č. 1 tejto zmluvy,
* ak vykonáva práce v mieste výkopových prác pre tretiu osobu počas trvania výkopových prác pre Objednávateľa bez písomného súhlasu Objednávateľa.
  1. Objednávateľ je oprávnený nariadiť Zhotoviteľovi zastaviť práce a je oprávnený odstúpiť od tejto zmluvy pri zistení závažných nedostatkov v oblasti dodržania BOZP, alebo pri porušení ktorejkoľvek povinnosti Zhotoviteľa podľa čl. VIII. tejto zmluvy.
  2. V prípade omeškania Objednávateľa s úhradou faktúr po lehote splatnosti je Zhotoviteľ oprávnený požadovať za každý deň omeškania úrok z omeškania vo výške 0,05 % z nezaplatenej sumy.
  3. V prípade omeškania Zhotoviteľa s vykonaním dohodnutých prác riadne a včas (v dohodnutom termíne) je Objednávateľ oprávnený požadovať zaplatenie zmluvnej pokuty vo výške 0,05 % z ceny prác za každý deň omeškania. Uplatnením zmluvnej pokuty nie je dotknutý nárok Objednávateľa na náhradu škody.
  4. Zodpovednosť za škody na majetku Objednávateľa a vo vzťahu k tretím osobám, ktoré vzniknú v súvislosti s vykonávaním prác a služieb podľa tejto zmluvy a/alebo ktoré vzniknú porušením povinností Zhotoviteľa znáša Zhotoviteľ a zaväzuje sa ich uhradiť.
  5. V prípade, ak je predpoklad, že voči Objednávateľovi môžu vzniknúť, na základe činnosti Zhotoviteľa nejaké postihy, sankcie alebo sťažnosti, Zhotoviteľ je povinný túto skutočnosť, bezodkladne oznámiť kontaktnej osobe objednávateľa.
  6. Zhotoviteľ berie na vedomie, že Objednávateľ je prevádzkovateľom distribučnej sústavy v zmysle zákona č. 251/2012 Z.z. o energetike a o zmene a doplnení niektorých zákonov v znení neskorších predpisov a zároveň regulovaným subjektom v zmysle zákona č. 250/2012 Z.z. o regulácií v sieťových odvetviach v znení neskorších predpisov.
  7. Zhotoviteľ berie na vedomie, že Objednávateľ je povinný plniť povinnosti, ktoré mu vyplývajú z vyššie uvedených zákonov ako aj z  vyhlášky č. 236/2016 Z. z. v znení neskorších predpisov. Zhotoviteľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií, ktoré boli Objednávateľovi uložené z dôvodu, že Zhotoviteľ nesplnil riadne a včas povinnosti v zmysle tejto zmluvy, ako aj tzv. kompenzačnú platbu, ktorú je Objednávateľ povinný uhradiť v prípade porušenia štandardov kvality v zmysle vyhlášky č. 236/2016 Z.z. v znení neskorších predpisov.
  8. Škodu v zmysle bodu 6.9 uhradí Zhotoviteľ Objednávateľovi do 14 dní odo dňa predloženia dokladu potvrdzujúceho jej úhradu Objednávateľom.
  9. Zhotoviteľ sa zaväzuje neoznamovať bez predchádzajúceho písomného súhlasu Objednávateľa tretím stranám akékoľvek skutočnosti, ktoré sa vyskytnú pri vykonávaní prác, a s ktorými sa Zhotoviteľ oboznámi.

**Článok VII.**

**Záruky na práce**

* 1. Zhotoviteľ poskytuje záruku 60 mesiacov na realizované a odovzdané práce.
  2. Záručná doba začína plynúť dňom podpisu protokolu o vykonaných prácach v zmysle čl. III bod 3.4 zástupcom Objednávateľa.
  3. Ak sa počas záručnej doby vyskytnú vady odovzdaných prác, Objednávateľ písomne oznámi túto skutočnosť Zhotoviteľovi.
  4. Zhotoviteľ sa zaväzuje začať s odstránením uplatnených vád v čo najkratšom čase. Zhotoviteľ uskutoční potrebné opatrenia na odstránenie vád na vlastné náklady, podľa podmienok dohodnutých s Objednávateľom. Termín odstránenia vád sa dohodne písomne.
  5. Ak nenastúpi Zhotoviteľ k odstráneniu oprávnene uplatnenej vady bezodkladne, je Objednávateľ oprávnený poveriť na odstránenie vady tretiu osobu. Všetky takto vzniknuté náklady je Zhotoviteľ povinný Objednávateľovi uhradiť.

**Článok VIII.**

**Práva a povinnosti zmluvných strán**

* 1. Zhotoviteľ sa zaväzuje plniť tieto podmienky:
* práce vykonať podľa požiadaviek Objednávateľa
* postup prác a termín ich ukončenia bude stanovený podľa závažnosti možného ohrozenia prevádzky el. zariadení a rozsahu prác
* po skončení prác predložiť Objednávateľovi súpis a rozsah všetkých vykonaných prác
* výkon dohodnutých prác nie je Zhotoviteľ oprávnený postúpiť tretej osobe bez predchádzajúceho písomného súhlasu Objednávateľa
* Zhotoviteľ je povinný plniť povinnosti, ktoré mu vyplývajú zo zákona č. 79/2015 Z. z. o odpadoch (ďalej Zákon o odpadoch) a súvisiacich právnych predpisov z oblasti ochrany životného prostredia. Dodávateľ preukáže zneškodnenie vzniknutých odpadov  (napr. obaly z farieb)  prostredníctvom oprávnenej organizácie, doklady odovzdá pre preberaní stavby zodpovednej osobe objednávateľa.
* pred začatím prác vykonať poučenie o bezpečnosti práce pre všetkých zamestnancov, ktorí budú vykonávať práce
* vykonať v stavebnom denníku zápis o poučení o bezpečnosti a ochrane zdravia pri práci svojich zamestnancov, ktorí budú vykonávať práce
* Zhotoviteľ sa zaväzuje riadne viesť stavebný denník
* škody spôsobené na pôdnom fonde a poľnohospodárskych kultúrach vzniknuté pohybom mechanizmov hradí Zhotoviteľ
* Zhotoviteľ sa zaväzuje, že počas platnosti tejto zmluvy bude mať uzavretú poistnú zmluvu zodpovednosti za škody min. vo výške 33 000 Eur, ktoré by mohli vzniknúť pri prácach, ktoré sú predmetom tejto zmluvy. Splnenie tejto povinnosti je Zhotoviteľ povinný preukázať na požiadanie Objednávateľa. Kópia poistnej zmluvy tvorí Prílohu č. 2 tejto zmluvy
* Zhotoviteľ v plnom rozsahu zodpovedá na pracovisku za dodržiavanie predpisov o bezpečnosti a ochrane zdravia pri práci a plní povinnosti vyplývajúce zo zákona č. 124/2006 Z. z. o bezpečnosti a ochrane zdravia pri práci v účinnom znení ako aj ďalších právnych predpisov z oblasti BOZP, ako aj ďalších právnych predpisov z oblasti BOZP, najmä prílohou č.2 k vyhláške č. 147/2013 Z. z. , ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podobnosti o odbornej spôsobilosti na výkon niektorých pracovných činností (príloha č. 2 – Podrobnosti na zaistenie BOZP pri zemných prácach)
* Zhotoviteľ zodpovedá na prevzatom pracovisku za dodržiavanie predpisov o požiarnej ochrane a plní povinnosti vyplývajúce zo Zákona č. 314/2001 Z. z. o ochrane pred požiarmi a Vyhlášky č. 121/2002 Z. z. o požiarnej prevencii
* Zhotoviteľ sa zaväzuje umožniť  výkon  kontroly  plnenia  opatrení  povereným  pracovníkom objednávateľa a pracovníkom štátneho stavebného dozoru
* v prípade vzniku mimoriadnej udalosti počas výkonu prác je Zhotoviteľ povinný ohlásiť ju v zmysle zákona č. 124/2006 Z. z.o bezpečnosti a ochrane zdravia pri práci a o zmene a doplnení niektorých zákonov na príslušné orgány, zabezpečiť ostatné povinnosti vyplývajúce z právnych predpisov. Vznik udalosti je Zhotoviteľ povinný oznámiť bez zbytočného odkladu aj Objednávateľovi s cieľom zabezpečenia objektívneho vyšetrenia
* Zhotoviteľ  zodpovedá  za  kompletné  vybavenie  a  používanie  ochranných pracovných prostriedkov zamestnancami Zhotoviteľa v zmysle Nariadenia vlády č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov
* Zhotoviteľ je povinný dbať na dodržiavanie pracovnej disciplíny svojich pracovníkov a dodržiavať všetky zmluvné podmienky
* Zhotoviteľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií, ktoré boli Objednávateľovi uložené z dôvodu, že Zhotoviteľ nesplnil riadne a včas povinnosti v zmysle všeobecne záväzných právnych predpisov a/alebo Zmluvy.
* Zhotoviteľ sa zaväzuje nepoužívať mechanizmy na pohyb v ochrannom pásme vedenia. Škody spôsobené na pôdnom fonde a poľnohospodárskych kultúrach vzniknuté pohybom mechanizmov hradí zhotoviteľ.
  1. Objednávateľ sa zaväzuje:
* priebežne vykonávať kontrolu kvality vykonaných prác
* odovzdať miesto pre poskytnutie služby potrebné k začatiu objednaných prác. Objednávateľ odovzdá stavenisko a schému linky s vyznačenými stožiarmi zhotoviteľovi. O odovzdaní staveniska, prevzatí schémy a oboznámení s BPP sa spíše zápis, ktorý podpíšu obe zmluvné strany.
* po ohlásení Zhotoviteľa o ukončení prác, vykonať do 15 dní prebratie skutočne vykonaných prác. O odovzdaní a prevzatí vykonaných prác bude vyhotovený písomný zápis, podpísaný obidvoma stranami.
* potvrdiť rozsah a súpis vykonaných prác na základe obhliadky vykonanej na mieste výkonu objednanej práce
* zabezpečiť poučenie v zmysle STN 34 3108 – Bezpečnostné predpisy o zaobchádzaní s elektrickými zariadeniami laikmi. O poučení bude spísaný zápis.

**Článok IX.**

**Osobitné ustanovenia**

* 1. Zhotoviteľ prehlasuje, že ku dňu podpísania zmluvy nie je evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a/alebo neporušil zákaz nelegálneho zamestnávania a tiež prehlasuje, že počas plnenia zmluvy sa zaväzuje plniť všetky povinnosti v zmysle všeobecne záväzných právnych predpisov tak, aby neporušil zákaz nelegálneho zamestnávania ako ho vymedzuje zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov. Zhotoviteľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií a pokút, ktoré boli Objednávateľovi uložené z dôvodu, že Zhotoviteľ porušil zákaz nelegálneho zamestnávania. V prípade, ak sa vyhlásenie Zhotoviteľa ukáže ako nepravdivé je Objednávateľ oprávnený požadovať zmluvnú pokutu vo výške 5% z celkovej hodnoty objednávok vystavených na základe tejto zmluvy. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený neprijať prácu alebo službu, ktorú Zhotoviteľ dodáva alebo poskytuje prostredníctvom fyzickej osoby, ktorú nelegálne zamestnáva. V prípade, ak sa preukáže, že Zhotoviteľ dodáva alebo poskytuje prácu alebo službu prostredníctvom fyzickej osoby, ktorú nelegálne zamestnáva, alebo Zhotoviteľ na požiadanie Objednávateľa neposkytne Objednávateľovi bezodkladne doklady a osobné údaje fyzických osôb, prostredníctvom ktorých Objednávateľovi dodáva prácu alebo poskytuje službu, považuje sa to za podstatné porušenie zmluvy a v takom prípade je Objednávateľ oprávnený od zmluvy odstúpiť.
  2. Zhotoviteľ prehlasuje, že ku dňu podpisu tejto Zmluvy nie sú žiadni známi subdodávatelia, ktorým by mal úmysel zadať určitú časť predmetu tejto Zmluvy. Zhotoviteľ je oprávnený poveriť vykonaním časti diela subdodávateľa, iba na základe písomného súhlasu Objednávateľa. Za dielo alebo jeho časť, ktoré bolo vykonané subdodávateľom, zodpovedá Zhotoviteľ tak, ako by ho zhotovil sám. V prípade ak časť diela bude vykonávaná subdodávateľom, ku ktorému Objednávateľ neposkytol Zhotoviteľovi písomný súhlas, takéto konanie môže Objednávateľ považovať za podstatné porušenie tejto Zmluvy a Objednávateľ je oprávnený od tejto Zmluvy odstúpiť. Zhotoviteľ prehlasuje, že v prípade ak prípadný subdodávateľ bude spĺňať znaky partnera verejného sektora, tak ako je to uvedené v §2 ods. 1 písm. a) bod 7 v spojení s § 2 zákona č. 315/2016 Z.z. o registri partnerov verejného sektora v znení neskorších predpisov, je Zhotoviteľ povinný zabezpečiť, aby daný subdodávateľ bol zapísaný v registri partnerov verejného sektora. Zhotoviteľ zodpovedá za škodu, ktorá Objednávateľovi vznikla, vrátane sankcií od príslušných orgánov, v prípade ak Objednávateľ bude sankcionovaný v dôsledku porušenia povinnosti Zhotoviteľa podľa tohto bodu Zmluvy.
  3. Práce- nátery musia byť vykonané za podmienok predpísaných výrobcom náterového systému a spôsobom ním predpísaným (hrúbky jednotlivých vrstiev, klimatické podmienky počas nanášania a schnutia, časové odstupy jednotlivých vrstiev náteru).
  4. Počas výkonu prác si musí zhotoviteľ zabezpečiť dozor pracovníkom s kvalifikáciou § 23 Vyhlášky 508/2009 Z.z. V prípade ak bude dodávateľ pracovať na viacerých stožiaroch súčasne, bude musieť mať ku každému stožiaru človeka s §23, nakoľko sa jedná o prácu pod dozorom.
  5. Bezpečné Pracovné Postupy (BPP)- zhotoviteľ musí disponovať BPP a musí ich mať počas realizácie k dispozícii pre kontrolný orgán.

**Článok X.**

**Záverečné ustanovenia**

* 1. Vzťahy medzi zmluvnými stranami, ktoré táto zmluva neupravuje, sa riadia ustanoveniami Obchodného zákonníka v jeho platnom znení.
  2. Obsah tejto zmluvy možno meniť len písomným očíslovaným dodatkom k zmluve podpísaným oprávnenými zástupcami zmluvných strán. Dodatok sa stane automaticky neoddeliteľnou súčasťou tejto zmluvy.
  3. Objednávateľ je oprávnený túto zmluvu vypovedať bez uvedenia dôvodu výpovede s výpovednou lehotou jeden mesiac, ktorá  začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená Zhotoviteľovi.
  4. Zmluva je vyhotovená v 2 exemplároch, z ktorých jeden obdrží Objednávateľ a jeden Zhotoviteľ.
  5. Neoddeliteľnou súčasťou tejto zmluvy je:

Príloha č. 1 - Všeobecné obchodne podmienky zabezpečenia výkonu prác a služieb

* 1. Zmluvné strany prehlasujú, že si túto zmluvu prečítali a porozumeli jej, na znak čoho ju vlastnoručne podpisujú.

V Ružomberku, dňa V Žiline, dňa: ....................

Za Zhotoviteľa: Za Objednávateľa:

................................................... ..............................................

Ing. František Čupr, MBA

predseda predstavenstva

..............................................

Mgr. Michal Moško, MBA

podpredseda predstavenstva